Claudette Werleigh

Claudette Werleigh (født 1946 i Cap-Haïtien i Haiti) var statsminister for Haiti fra 7. november 1995 til 7. februar 1996.

Claudette Werleigh studerte retts- og samfunnsvitenskap i USA, Sveits og Haiti. Fra  1976 til 1987 var hun generalsekretær for det haitiske Caritas. I september 1993 ble hun designert utenriksminister for Haitis eksilregjering. Fra 1995 til 1996 var hun i tre måneder landets statsminister.

I 2007 ble Werleigh valgt til generalsekretær for den internasjonale katolske fredsorganisasjonen Pax Christi International.

Eksterne lenker 
 Biografi fra Haiti Support

Haitiske politikere
Personer fra Cap-Haïtien
Fødsler i 1946